ชวน ห่วงปมไฟใต้ เชื่อ บิ๊กตู่ มีข้อมูลลึก ถึงได้เอ่ยปากหนักใจ
นายชวน หลีกภัย ย้ำ เป็นห่วงความไม่สงบในภาคใต้ เชื่อนายกฯ มีข้อมูลลึก ถึงกับยอมรับและหนักใจเรื่องนี้ ชี้ ต้นตอนโยบาย ทักษิณ ผิดพลาดตั้งแต่อดีตส่งผลมาถึงปัจจุบัน,เมื่อวันที่ 26 เม.ย.59 นายชวน หลีกภัย อดีตนายกรัฐมนตรีและประธานที่ปรึกษาพรรคประชาธิปัตย์ กล่าวถึงปัญหาความไม่สงบในจังหวัดชายแดนใต้ ให้นักศึกษามหาวิทยาลัยแม่ฟ้าหลวง จังหวัดเชียงราย ฟังตอนหนึ่งว่า ยอมรับเช่นเดียวกับที่ พล.อ.ประยุทธ์ จันทร์โอชา นายกรัฐมนตรี ระบุว่าเป็นห่วงปัญหาภาคใต้มากที่สุด ขนาดที่นายกฯ ปัจจุบันยังยอมรับและหนักใจในเรื่องนี้ แสดงว่าต้องรู้ข้อมูลลึกและระดับสถานการณ์น่าจะมีปัญหาที่รัฐบาลจัดการได้ยาก จึงเป็นเรื่องที่น่าเป็นห่วงมาก ทั้งนี้เพราะสถานการณ์ภาคใต้ไม่สามารถจัดการได้ด้วยการใช้ความรุนแรง ซึ่งเป็นความผิดพลาดร้ายแรงของรัฐบาลยุคอดีตนายกฯ ดร.ทักษิณ ชินวัตร ด้วยคำพูดเชิงสัญลักษณ์ว่า โจรกระจอกที่ใช้มาตรการรุนแรงทั้งที่กรือเซะและตากใบ ซึ่ง ดร.ทักษิณ เคยยอมรับต่อสื่อต่างชาติเองว่า ผิดพลาด แม้ปัจจุบันจะพูดกลับไปมาก็ตาม,ทั้งนี้ การยุบองค์กร พตท.43 ศอบต. และออกคำสั่งปราบปรามให้เสร็จภายใน 60 วัน ในยุครัฐบาลทักษิณ ล้วนเป็นจุดเกิดของปัญหา ที่ยากต่อการแก้ไขจนมาถึงในปัจจุบัน ที่ต้องสะท้อนให้นายกรัฐมนตรีปัจจุบันด้วยว่า มีปมปัญหา หรือต้นตออยู่ตรงจุดใด นายชวน กล่าว.
นายชวน ย้ำ เป็นห่วงความไม่สงบในภาคใต้ เชื่อนายกฯ มีข้อมูลลึก ถึงกับยอมรับและหนักใจเรื่องนี้ ชี้ ต้นตอนโยบาย ทักษิณ ผิดพลาดตั้งแต่อดีตส่งผลมาถึงปัจจุบัน
นายชวน,ปัญหาความไม่สงบ,ชวน หลีกภัย,พรรประชาธิปัตย์,อดีตนายกรัฐมนตรี,สามจังหวัดชายแดนใต้,คำพูดเชิงสัญลักษณ์,ม.แม่ฟ้าหลวง,จ.เชียงราย,ดร.ทักษิณ ชินวัตร,ภาคใต้,ปัญหาภาคใต้,ต้นตอสามจังหวัด,ข่าว,ไทยรัฐออนไลน์,ข่าวการเมือง